An tataramon na Ibanag (Ybanag o Ibanak man), pigtataram kan 500,000 mga parataram, kadaklan partikular sa mga tawo nin Ibanag, sa Filipinas, sa norte-subangan kan mga probinsya nin Isabela asin Cagayan, orog na sa Tuguegarao, Solana, Abulug, Cabagan, asin Ilagan dangan sa mga imigrante sa mga nasyon sa balyong-dagat, na nahihiling sa Katahawan-Subangan, Gran Britanya asin sa Estados Unidos. Kadaklan sa mga parataram kaini, nakakataram man nin Iluko, na lingua franca kan isla nin Amihanan na Luzon. Gikan an pangaran na Ibanag sa prefix na "I" na gustong sabihon, "mga taga-", asin "bannag", na boot sabihon "salog" sa lenggwaheng ini. Harani ini sa Gaddang, Itawis, Agta, Atta, Yogad, Isneg, asin Malaweg.